POPRAD. Horskí záchranári v stredu v popoludňajších hodinách pomáhali nemeckému skialpinistovi, ktorý si pri páde vo Veľkej studenej doline poranil hornú končatinu v oblasti ramena.
"Záchranári postupovali k zranenému pozemne za pomoci terénneho vozidla a pešo, 72-ročnému pacientovi poskytli na mieste neodkladné zdravotné ošetrenie," informovala HZS.
Následne zraneného odviedli k terénnemu vozidlu, s ktorým pokračovali do Starého Smokovca, kde pacienta odovzdali posádke RZP na prevoz do nemocnice.